Základná škola s materskou školou, Kpt. Nálepku 878, 976 69 Pohorelá

Dátum: 27. apríl 2017

Miesto: Pohorelá

**OZNÁMENIE O PRIJÍMANÍ DETÍ**

 **DO MATERSKEJ ŠKOLY**

V súlade s § 3 ods. 2 Vyhlášky MŠ SR č. 306/2008 Z. z. o materskej škole sa na našej materskej škole uskutoční prijímanie detí pre nový školský rok 2017/2018.

Dátum, čas a miesto konania prijímania:

**Žiadosť o prijímanie detí môže podať zákonný zástupca dieťaťa v dňoch od 09.05. 2017 do 19.05.2017 v čase od 11:00 do 12: 00 v priestoroch miestnej materskej školy.**

**Podmienky prijímania detí do materskej školy:**

Prijímanie detí do materskej školy upravuje §59 školského zákona. V súlade s ustanovením tohto paragrafu, na predprimárne vzdelávanie v materských školách sa prijímajú spravidla deti od troch do šiestich rokov veku, pričom výnimočne možno prijať dieťa od dvoch rokov veku. Prednostne sa na predprimárne vzdelávanie prijíma dieťa, ktoré dovŕšilo piaty rok veku, dieťa s odloženým začiatkom plnenia povinnej školskej dochádzky a dieťa s dodatočne odloženým začiatkom plnenia povinnej školskej dochádzky. Bližšie podrobnosti o prijímaní detí do materskej školy ustanovuje § 3 Vyhlášky MŠ SR č. 306/2008 Z. z. o materskej škole v znení Vyhlášky MŠ SR č. 308/2009 Z. z. a školský poriadok materskej školy.

Podľa § 3 ods. 3 Vyhlášky MŠ SR č. 306/2008 Z. z. o materskej škole sa deti do materskej školy prijímajú na základe písomnej žiadosti zákonného zástupcu dieťaťa, ktorú predloží riaditeľovi spolu s potvrdením o zdravotnom stave dieťaťa od všeobecného lekára pre deti a dorast. Ak ide o dieťa so špeciálnymi výchovno-vzdelávacími potrebami, zákonný zástupca dieťaťa predloží okrem žiadosti a potvrdenia o zdravotnom stave dieťaťa aj vyjadrenie príslušného zariadenia výchovného poradenstva a prevencie.

 Mgr. Jozef Šajša, riaditeľ ZŠ s MŠ Pohorelá